На основу члана 27. став 5., члана 132. став 2. и члана 135. став 2. Закона о стечају („Службени гласник РС“ бр.104/2009, 99/2011 – др. закон, 71/12 – одлука УС, 83/2014, 113/2017 и 44/2018), а у вези са Националним стандардом бр.  5. Правилника о утврђивању националних стандарда за управљање стечајном масом („Службени гласник РС“ бр.62/2018), стечајни управник стечајног дужника ПРЕДУЗЕЋЕ „KAPA LAND“ DOO Београд, (Стари град) – у стечају Ул. Тадеуша Кошћушка  бр. 30, матични број: 20441623, ПИБ: 105706915


ОБЈАВЉУЈЕ

ЈАВНИ ПОЗИВ ЗА ДОСТАВЉАЊЕ ПОНУДА
за пружање услуга процене вредности
имовине стечајног дужника
 – непокретности (земљиште КО Угриновци)

1. Увод

Стечајни управник стечајног дужника ПРЕДУЗЕЋЕ „KAPA LAND“ DOO Београд, (Стари град) – у стечају Ул. Тадеуша Кошћушка  бр. 30, матични број: 20441623, ПИБ: 105706915, спроводи поступак за пружање услуга процене вредности имовине стечајног дужника – непокретности (земљиште КО Угриновци), на дан закључења уговора између проценитеља и стечајног дужника и позива сва заинтересована стручна лица - понуђаче који испуњавају услове наведене у овом позиву да доставе своје понуде.


2. Методе процене

За потребе утврђивања процењене вредности целокупне имовине стечајног дужника, проценитељ  ће користити следеће методе:
· процену вредности имовине ликвидационом методом

3. Извештај о процени

Извештај о процени вредности мора бити у складу са Међународним Стандардима Финансијског Извештавања – МСФИ и Националног стандарда број 5 о начину и поступку уновчења имовине стечајног дужника

Проценитељ је у обавези да по завршетку посла, стечајном  дужнику  као Наручиоцу достави детаљан извештај у електронској форми и 3 примерка у писаној форми који мора да садржи:
· предмет процене
· датум процене
· мишљење о приложеној имовинско-правној документацији
· правно мишљење у вези са правним статусом имовине која је предмет процене, на основу прибављене документације
· опис метода коришћених у процени
· дефиниција процене
· закључак   о	процењеној	вредности непокретне имовине стечајног дужника – земљишта КО Угриновци
· документацију о испуњености услова понуђача

Понуде морају бити потписане од стране овлашћеног лица понуђача и оверене одговарајућим печатом

4. Услови конкурисања
Понуду за учествовање могу поднети сви понуђачи који испуњавају услове у смислу одредби Закона о проценитељима вредности непокретности  - лиценцирани проценитељи.

Понуде које не испуњавају ове услове биће одбијене као неприхватљиве.


5. Информације за понуђаче

Понуда мора да буде јасна, недвосмислена, читко исписана и потписом овлашћеног лица.
Понуде са варијантама нису дозвољене.
Све понуде се достављају на српском језику.

Понуда мора да садржи:
· рок у коме ће се завршити процена,
· цену услуге исказану искључиво у динарима са посебно исказаним ПДВ-ом,
· доказе о испуњености услова из тачке 4. овог позива

Заинтересовани понуђачи, односно њихови овлашћени представници, могу добити детаљније информације за израду понуде сваког радног дана од 10 до 15 часова, путем броја мобилног телефона 063/307431  или путем е-маил адресе stecaj2014@gmail.com.

Понуде за вршење услуга процене могу се предати у року од 8 дана од дана објављивања овог Огласа на интернет страници Агенције за лиценцирање стечајних управника, на адресу стечајног управника: Светлана Субашић, 11120 Добрачина 11

Понуде се достављају у затвореним ковертама са јасном назнаком „Понуда за пружање услуга процене вредности имовине ПРЕДУЗЕЋЕ „KAPA LAND“ DOO Београд – у стечају“. 

Отварање понуда извршиће стечајни управник првог наредног дана по истицању рока за подношење понуда.

Неблаговремене понуде неће бити разматране.

Избор најбољег понуђача врши одбор поверилаца у роковима прописаним Националним стандардом о начину и поступку уновчења имовине стечајног дужника.

У случају да одбор поверилаца не донесе одлуку у прописаном року, избор  понуђача ће извршити стечајни управник.

О избору најбољег понуђача сви понуђачи ће бити писмено обавештени.

Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити писмено обавештење.





6. Плаћање
Имајући у виду недовољну ликвидност стечајног дужника Наручилац ће извршити плаћање услуге процене одабраном понуђачу најкасније  након  уновчавања  имовине стечајног дужника, а ако се за то стекну услови и пре уновчења имовине. Молим понуђаче да динамику плаћања предвиде сходно напред наведеној чињеници.



Београд, 07.08.2019. године		Стечајни дужник 
„KAPA LAND“ DOO – у стечају
стечајни управник
 Светлана Субашић
